**1η ΟΚΤΏΒΡΗ**: ΕΘΙΜΟΤΥΠΙΚΗ ΜΕΡΑ ΤΡΙΤΗΣ ΗΛΙΚΙΑΣ Η΄ΜΕΡΑ ΑΓΩΝΙΣΤΙΚΩΝ ΔΙΕΚΔΙΚΗΣΕΩΝ ΤΩΝ ΑΠΟΜΑΧΩΝ ΤΗΣ ΔΟΥΛΕΙΑΣ

Έχει καθιερωθεί η 1η Οκτώβρη να είναι Παγκόσμια Ημέρα Τρίτης Ηλικίας και κατά συνέπεια ημέρα των συνταξιούχων .Των συνταξιούχων, που από το 1992 ,με το ν.2084/92 (ν. Σιούφα) ξεκίνησε η περικοπή των συντάξεών τους και συνεχίζεται μέχρι σήμερα, με πρόσχημα των κυβερνήσεων να σώσουν το ασφαλιστικό σύστημα.

Η μεγαλύτερη μείωση του εισοδήματος των συνταξιούχων πραγματοποιήθηκε τη περίοδο της μεγάλης οικονομικής κρίσης 2010 έως 2020 ,από όλες τις κυβερνήσεις, κύρια με τους ν.4024/11,4051/12 και 4093/12 που επέφεραν κατάργηση των δώρων, μεγάλες μειώσεις στις κύριες και επικουρικές συντάξεις κ.λ.π. Οι νόμοι αυτοί συμφωνήθηκαν και κυρώθηκαν από τις κυβερνήσεις των ΠΑΣΟΚ.ΝΔ.ΣΥΡΙΖΑ-ΑΝΕΛ με ν.4387/16,ν.Κατρούγκαλου, που κατοχύρωσε συνταγματικά όλες τις περικοπές των προηγούμενων νόμων καθώςκαι τη συμφωνία άλλων μικρών κομμάτων ,κατ’ απαίτηση των δανειστών σε συμφωνία με την τρόικα ,με στόχο την αποφυγή της χρεωκοπίας ,την αποπληρωμή των δανείων και την έξοδο από την κρίση υπέρ των μεγάλων επιχειρήσεων.

Το τελευταίο διάστημα κανένα ουσιαστικό μέτρο δεν έχει παρθεί για την ανακούφιση των συνταξιούχων ,αντίθετα η κατάσταση χειροτερεύειγιατί στα παλιά προβλήματα προστίθενται και νέα. Όπως η ψήφιση του νόμου για την κοινωνική ασφάλιση που ουσιαστικά ανοίγει το δρόμο για να υλοποιηθεί ο σχεδιασμός της κυβέρνησης της Ν.Δ.για τους τρεις πυλώνες στο ασφαλιστικό σύστημα. Ξεκινάνε με την ιδιωτικοποίηση των επικουρικών όπου παραδίδονται τα πάντα στους ιδιώτες και αφορά τους νέους αλλά και τους παλιούς συνταξιούχους. Οι νέοι οι εργαζόμενοι , οι αυτοαπασχολούμενοι , οι μικροί ΕΒΕ όσοι ενταχθούν ,θα ξέρουν τι θα πληρώνουν , αλλά δεν θα ξέρουν τι θα εισπράξουν, αφού οι εισφορές τους μπαίνουν στη λογική του χρηματιστηριακού τζόγου με μικρό , μεσαίο ή υψηλό ρίσκο.

Στη ΔΕΘ ούτε μια κουβέντα δεν ακούστηκε από τον πρωθυπουργό για τους συνταξιούχους και πως να ειπωθεί άλλωστε αφού όλοι οι συνταξιούχοι σύμφωνα με την αντιασφαλιστική νομοθεσία που έχει ψηφιστεί μέχρι το 2023 δεν θα δοθεί καμμιά αύξηση. Αλλά δεν ακούσαμε ούτε ένα μέτρο ανακούφισης ιδιαίτερα για τους χαμηλοσυνταξιούχους που δυσκολεύονται να βγάλουν πέρα το μήνα , αδυνατούν να αγοράσουν ακόμα και τα φάρμακά τους, να αντιμετωπίσουν το κύμα των ανατιμήσεων δηλαδή να μπορούν να ζήσουν ανθρώπινα και με αξιοπρέπεια.

Παράλληλα συνεχίζεται η καθυστέρηση καταβολής των συντάξεων, δεν υπάρχει προσωπικό στον ΕΦΚΑ και δεν δίνουν απαντήσεις σε χιλιάδες εκκρεμότητες που υπάρχουν με τις συντάξεις. Αντί για προσλήψεις προσωπικού εκχωρούν το δικαίωμα έκδοσης συντάξεων σε δικηγορικά και λογιστικά γραφεία. Μετά από μεγάλη καθυστέρηση γίνεται η όποια καταβολή με βάση τα 30 και πάνω χρόνια εργασίας θέμα που τελικά αφορά ένα μικρό μέρος των συνταξιούχων.Οι παλιοί συνταξιούχοι που έχουν προσωπική διαφορά δεν θα πάρουν ούτε ένα ευρώ.

 Και ενώ είναι σε εξέλιξη το τέταρτο κύμα της πανδημίας η κυβέρνηση συνεχίζει να πετάει το μπαλάκι της ατομικής ευθύνης , περιορίζοντας τις κρατικές δαπάνες με επιπλέον περικοπές παροχών στον ΕΟΠΥ και προχωρά σε σύμπραξη με ιδιώτες. Ακόμα δεν έχει λυθεί για όλους τους συνταξιούχους που παίρνανε ΕΚΑΣ και τους το έκοψαν η μη συμμετοχή τους στα φάρμακα.

Οι συνταξιούχοι που βιώνουμε όλα αυτά μπροστά στην 1η του Οκτώβρη συνεχίζουμε να αγωνιζόμαστε για:

**Καλούμε τους συνταξιούχους όλων των ταμείων ,λαμβάνοντας όλα τα μέτρα προστασίας, την Παρασκευή 8 Οκτώβρη 11.30 π.μ. στη συγκέντρωση διαμαρτυρίας στην Πλατεία Κλαυθμώνος για να διεκδικήσουμε αγωνιστικά τα αιτήματά μας.**